Tsjadsjøen (navnet kommer av «Chad», et lokalt ord som betyr «vidde av vann») er en av kontinentet Afrikas største innsjøer. Den har en foranderlig form som stadig endrer seg for hvert år med tusener av flytende øyer, skiftende mudderbanker og varierende vannstand. Den er også en meget grunn innsjø, som ikke mer enn 10,5 meter på det dypeste, og hvor vannet fordamper i den sterke varmen. Majoriteten av de naturlige flytende øyene som driver omkring på den meget grunne innsjøen består av siv. Samtidig vokser papyrussiv i enorme mengder, som dekker store deler av innsjøen med et grønt lag.